CELEX: 62008CA0243
Language: sk
Date: 2009-06-04 00:00:00
Title: Vec C-243/08: Rozsudok Súdneho dvora (štvrtá komora) zo 4. júna 2009 (návrh na začatie prejudiciálneho konania, ktorý podal Budaörsi Városi Bíróság — Maďarská republika) — Pannon GSM Zrt/Erzsébet Sustikné Győrfi (Smernica Rady 93/13/EHS — Nekalé podmienky v spotrebiteľských zmluvách — Právne účinky nekalej podmienky — Právomoc a povinnosť vnútroštátneho súdu preskúmať ex offo nekalý charakter doložky o voľbe právomoci — Kritériá posúdenia)

1.8.2009   
            
            
               SK
            
            
               Úradný vestník Európskej únie
            
            
               C 180/19
            
         Rozsudok Súdneho dvora (štvrtá komora) zo 4. júna 2009 (návrh na začatie prejudiciálneho konania, ktorý podal Budaörsi Városi Bíróság — Maďarská republika) — Pannon GSM Zrt/Erzsébet Sustikné Győrfi
   (Vec C-243/08) (1)
   
   (Smernica Rady 93/13/EHS - Nekalé podmienky v spotrebiteľských zmluvách - Právne účinky nekalej podmienky - Právomoc a povinnosť vnútroštátneho súdu preskúmať ex offo nekalý charakter doložky o voľbe právomoci - Kritériá posúdenia)
   2009/C 180/32
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Budaörsi Városi Bíróság
   
      Účastníci konania pred vnútroštátnym súdom
   
   
      Žalobkyňa: Pannon GSM Zrt
   
      Žalovaná: Erzsébet Sustikné Győrfi
   
      Predmet veci
   
   Návrh na začatie prejudiciálneho konania — Budaörsi Városi Bíróság — Výklad smernice Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288) — Doložka o voľbe právomoci súdu, v ktorého obvode sa nachádza sídlo predajcu alebo dodávateľa — Právomoc vnútroštátneho súdu preskúmať ex offo nekalý charakter doložky o voľbe právomoci v rámci skúmania svojej vlastnej príslušnosti — Kritériá posúdenia nekalého charakteru podmienky
   
      Výrok rozsudku
   
   
               1.
            
            
               Článok 6 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že nekalá zmluvná podmienka nezaväzuje spotrebiteľa a že v tejto súvislosti nie je potrebné, aby spotrebiteľ vopred úspešne napadol takúto podmienku.
            
         
               2.
            
            
               Vnútroštátny súd je povinný preskúmať ex offo nekalý charakter zmluvnej podmienky, len čo má k dispozícii právne a skutkové okolnosti potrebné na tento účel. Ak považuje takúto podmienku za nekalú, zdrží sa jej uplatnenia, okrem prípadu, že to spotrebiteľ namieta. Vnútroštátny súd má túto povinnosť tiež vtedy, ak preveruje svoju vlastnú miestnu príslušnosť.
            
         
               3.
            
            
               Vnútroštátnemu súdu prislúcha určiť, či zmluvná podmienka, ako je tá, ktorá je predmetom sporu vo veci samej, spĺňa kritériá požadované na to, aby ju bolo možné kvalifikovať v zmysle článku 3 ods. 1 smernice 93/13 ako nekalú. V tejto súvislosti musí vnútroštátny súd zohľadniť skutočnosť, že podmienka obsiahnutá v zmluve uzatvorenej medzi spotrebiteľom a predajcom alebo dodávateľom, ktorá bola do nej vložená bez osobitného vyjednávania a ktorá priznáva výlučnú právomoc súdu, v ktorého obvode sa nachádza sídlo predajcu alebo dodávateľa, môže byť považovaná za nekalú.
            
         
      (1)  Ú. v. EÚ C 247, 27.9.2008.